કૉંગ્રેસનાં નેતાઓએ પાસની ટીમ સાથે તા. ૩૦ ઑકટોબરે બેઠક કરી તેમાં પણ પાસ તરફથી મુખ્ય પાંચ માગણીઓ મૂકવામાં આવી હતી તેમાંથી ચાર માગણીઓ સ્વીકારી લેવામાં આવી હતી પણ અનામત કેવી રીતે આપવી તે મુદ્દે કૉંગ્રેસનાં નેતાઓએ તત્કાળ જવાબ આપ્યો ન હતો અને કાયદાકીય નિષ્ણાતો સાથે આ મામલે ચર્ચા કર્યા બાદ આ અંગે પક્ષ નિર્ણય લેશે તેવો જવાબ આપ્યો હતો. કૉંગ્રેસ હવે આ મામલે કપિલ સિબ્બલ સહિતનાં પક્ષ સાથે જોડાયેલા અને વરિષ્ઠ ધારાશાસ્ત્રીઓ સાથે નજીકનાં દિવસોમાં જ બેઠક કરીને બંધારણીય રીતે અનામત આપવી શકય છે કે નહીં તે મામલે ચર્ચા કરશે. રાજસ્થાનમાં ગુર્જરોને જે રીતે અનામત આપવામાં આવી તે રીતે શકય છે કે નહીં તે અંગે પણ ચર્ચા કરવામાં આવશે.